Άγνωστοι πέταξαν μπογιές στο Μνημείο του Ολοκαυτώματος, στην πλατεία Ελευθερίας στην Θεσσαλονίκη.

ADVERTISING

Η ενέργεια αυτή φαίνεται να αποδίδεται σε άτομα που αποκόπηκαν από την πορεία, η οποία έγινε σε συνέχεια του συλλαλητηρίου για το ονοματολογικό της ΠΓΔΜ μπροστά από το υπουργείο Μακεδονίας - Θράκης (ΥΜΑ-Θ).

Στο μεταξύ, η παραπάνω πορεία, κινούμενη από το υπουργείο Μακεδονίας-Θράκης μέσω κεντρικών δρόμων, έφτασε μέχρι το άγαλμα του Μ. Αλεξάνδρου στη νέα παραλία της Θεσσαλονίκης, απ' όπου οι συμμετέχοντες κινήθηκαν πάλι πίσω προς το ιστορικό κέντρο της πόλης.

Ακόμη, όπως αναφέρει το thestival.gr, οπαδοί του ΠΑΟΚ επιτέθηκαν με λοστούς εναντίον θαμώνων καταστημάτων υγειονομικού ενδιαφέροντος αλλά και ατόμων, που βρίσκονταν στην πλατεία και κατά δήλωσή τους ανήκουν στον αντιεξουσιαστικό χώρο.

Κατά τις επιθέσεις τραυματίστηκαν δύο άτομα και προκλήθηκαν φθορές σε καταστήματα.